EkBass/fiwiki-20250220-pages-articles huggingface dataset:
Stratifikaatio

Stratifikaatiolla tarkoitetaan sosiologiassa yhteiskunnallista kerrostuneisuutta, hierarkiaa tai eriarvoistumista, jossa joillakin yhteiskunnan jäsenillä on etuoikeutettu asema vallan ja vaurauden perusteella. Kerrostuneisuus esiintyy monissa eri muodoissa. Jotkin jaon perusteet ovat hyvin vanhoja, kuten Intian kastijärjestelmä tai säädyt Euroopassa, toiset ovat myöhempää perua, kuten käsite yhteiskuntaluokka, joka alkoi muotoutua vasta kapitalismin myötä. Moderneissa länsimaisissa yhteiskunnissa kerrostuneisuutta määritellään yleensä tulotason perusteella. Esimerkiksi keskiluokalla tarkoitetaan yleensä hyvin toimeentulevia ihmisiä, jotka kokevat olonsa yhteiskunnassa taloudellisesti turvatuksi. Alaluokan ja yläluokan käsitteitä käytetään tavallisesti halventavassa merkityksessä. Kuitenkin tuloerojen kasvamisen myötä suomalaisessa luokkakeskustelussa on ryhdytty käyttämään termejä köyhät ja rikkaat niistä ihmisryhmistä, jotka eivät kuulu keskiluokkaan. Työväenluokka on historiallinen käsite, jolla viitataan alemman sosiaaliryhmän jäseniin, jotka tekevät ruumiillista työtä. Nykyisin määritteleväksi stratifikaation piirteeksi on muotoutunut työn pysyvyys; prekariaatti-käsite kuvaa tilapäisissä tai epätyypillisissä työsuhteissa olevien ihmisten luokkaa. Nykyisin yhteiskunnallista kerrostuneisuutta epätasa-arvoa pyritään selittämään erilaisten konfliktiteorioiden avulla. == Katso myös == * Plutokratia * Sosiaalinen koheesio * Sosiaalinen liikkuvuus == Lähteet == Luokka:Luokkayhteiskunta Luokka:Sosiologia
Eeli

Eeli on miehen etunimi, joka on peräisin korkeutta tarkoittavasta heprean sanasta. Eeli on ollut käytössä myös useiden muiden nimien kuten Eliaan, Mikaelin ja Rafaelin lyhennettynä muotona. Eelin nimipäivä on 9. huhtikuuta, samoin kuin Eliaan. Suomessa on vuoden 2019 loppuun mennessä kaikkiaan 6 123 miestä ja noin 120 naista saanut nimen Eeli. Heistä suurin osa on syntynyt vuosituhannen vaihteen jälkeen. Vuosina 2000–2009 nimi annettiin 1 520:lle ja 2010-luvulla 2 888 pojalle. ==Tunnettuja Eelejä== *Eeli, israelilainen pappi Raamatun Ensimmäisessä Samuelin kirjassa *Eeli Aalto, suomalainen taidemaalari *Eeli Erkkilä, suomalainen poliitikko (Maalaisliitto) *Eeli Granit-Ilmoniemi, suomalainen sukututkija *Eeli J. Hakala, suomalainen rovasti, evankelisen herätysliikkeen vaikuttaja ja kirjailija *Eeli Halttu, suomalainen kalastaja ja kirjailija *Eeli Jaatinen, suomalainen taidemaalari, kuvittaja ja pilapiirtäjä *Eeli Jokinen, suomalainen vapaakirkon saarnaaja, sisälähetystyöntekijä ja kirjailija *Eeli Juntunen, suomalainen maanviljelijä, lukkari ja valtiopäivämies *Eeli Kivinen, (1900-1990) Vimpelin Väinämöinen, suomalainen mestaripelimanni *Eeli Lepistö, suomalainen poliitikko (SDP) *Eeli Tolvanen, suomalainen jääkiekkoilija *Eeli Yli-Mattila, suomalainen runoilija == Lähteet== Luokka:Etunimet
St David’s

St David’s, myös St Davids () on kaupunki Walesissa. Se on Yhdistyneen kuningaskunnan pienin kaupunki: Vuonna 2001 siellä oli 1 797 asukasta. Kaupunki on rakennettu St Davidin tuomiokirkon ympärille. St David’s oli keskiajalla suosittu pyhiinvaelluskohde. Paavin antaman ohjeen mukaan kaksi pyhiinvaellusta St David’siin vastasi pyhiinvaellusta Roomaan ja kolme vastasi pyhiinvaellusta Jerusalemiin.Historic UK - St David the Patron Saint of Wales Walesin suojeluspyhimys, Pyhä David (, ), on mahdollisesti syntynyt lähiseudulla. Hänen pyhäinjäännöksekseen uskottuja luita säilytettiin katedraalissa, joka sijaitsee Pyhän Davidin perustaman luostarin paikalla. Katedraali on kuitenkin ryöstetty moneen kertaan. Sen vieressä on piispanlinnan rauniot 1300-luvulta.Historic UK - St Davids == Lähteet == == Aiheesta muualla == Luokka:Pembrokeshire Luokka:Walesin kaupungit
Kirkon keskusrahasto

Kirkon keskusrahasto on Suomen evankelis-luterilaisen kirkon rahasto, josta rahoitetaan kirkon keskushallinnon kulut ja kirkon työntekijöiden eläkkeet. Keskusrahaston rahoittavat kirkon seurakunnat, jotka maksavat kirkkolain määräämää keskusrahastomaksua. ==Hallinto ja talousarvio== Kirkon keskusrahaston hallituksena toimii kirkkohallitus. Kirkon keskusrahaston talousarvion ja tilinpäätöksen hyväksyy vuosittain Suomen evankelis- luterilaisen kirkon kirkolliskokous. Talousarvioesityksen laatii kirkkohallitus. Rahastolla on kirkolliskokouksen valitsemat tilintarkastajat ==Tulot== Kirkon keskusrahaston tulot kerätään Suomen evankelis-luterilaisen kirkon seurakunnilta keskusrahastomaksuna. Seurakuntayhtymään kuuluvien seurakuntien osalta maksut maksaa seurakuntayhtymä. Seurakuntien keskusrahastomaksu jakautuu neljään osaan, joita ovat # perusmaksu # lisämaksu # eläkemaksu # työkyvyttömyyseläkkeiden omavastuuosuudet Perusmaksuna seurakunnat maksavat keskusrahastolle enintään 10 % viimeksi toimitetun kirkollisveron ja valtion kirkolle makseman yhteisöveron määrästä. Lisämaksuna enintään kaksikymmentä prosenttia valtion kirkolle maksaman yhteisöveron määrästä. Tämä maksu on seurakuntien tulojen mukaan progressiivinen ja sillä tasataan seurakuntien maksuosuuksia. Eläkemaksuna määrätyn prosenttiosuuden seurakunnan kunkin viranhaltijan palkan määrästä eläkkeiden ja perhe- eläkkeiden maksamista ja rahastoimista varten. Seurakunnat maksavat työkyvyttömyyseläkkeiden omavastuuosuutta niistä työkyvyttömyyseläkkeistä, joiden saajat ovat jääneet eläkkeelle kyseisestä seurakunnasta. ==Menot== Keskusrahaston varoilla * tuetaan taloudellisesti heikossa asemassa olevia seurakuntia ja seurakuntien yhteistoimintaa * maksetaan kirkon eläkkeet ja perhe-eläkkeet * rahoitetaan kirkolliskokouksen menot ja kirkolliskokousedustajien vaalista aiheutuvat menot * maksetaan kirkkohallituksen, sen toimielinten, kirkon keskusrahaston, piispainkokouksen sekä kirkolliskokouksen asettamien komiteoiden menot * maksetaan hiippakuntien menot sekä lääninrovastin virkojen kulut * maksetaan kirkon muut yhteiset tehtävät sekä lakeihin ja sitoumuksiin perustuvat kirkon menot ==Kirkon eläkelaitos== Kirkon keskusrahasto toimii kirkon eläkelaitoksena. Eläkelaitoksesta on säädetty erikseen omassa laissaan. Kirkon eläkkeistä on myös säädetty erikseen kirkon eläke- ja kirkon perhe-eläkelaissa. Luokka:Suomen evankelis-luterilaisen kirkon hallinto Luokka:Suomalaiset työeläkelaitokset Luokka:Suomalaiset rahastot
Scandinavian Raceway

Scandinavian Raceway, joka yleisimmin tunnetaan sijaintipaikkansa Anderstorpin nimellä, on moottorirata Jönköpingin läänissä, Ruotsissa. Se rakennettiin 1968 suolle. 70-luvulla kilpailuista tuli erittäin suosittuja, kun Ronnie Peterson oli uransa huipulla. Radalla on pitkä suora, jota käytetään myös kiitotienä, sekä monia kallistettuja mutkia. Anderstorpissa ajettiin Ruotsin Grand Prix yhteensä kuusi kertaa. Ronnie Petersonin kuoltua Monzassa 1978 ja Gunnar Nilssonin kuoltua syöpään saman vuoden syksyllä kiinnostus Ruotsin GP:tä kohtaan kuitenkin väheni huomattavasti. Formula ykköset eivät radalle enää palanneet, mutta vuodesta 1979 eteenpäin radalla on ajettu vakioautokisoja ja muita autourheiluluokkia. ==Formula 1 -voittajat== Kausi Voittaja Talli Raportti 1973 Denny Hulme McLaren Raportti 1974 Jody Scheckter Tyrrell Raportti 1975 Niki Lauda Ferrari Raportti 1976 Jody Scheckter Tyrrell Raportti 1977 Jacques Laffite Ligier Raportti 1978 Niki Lauda Brabham Raportti ==Kilpasarjat== * STCC http://www.stcc.se * WTCC http://www.fiawtcc.com ===Entisiä tapahtumia=== * Formula 1 * Road Racingin MM-sarja * Luokka:Formula 1 -radat Luokka:Ruotsin moottoriradat Luokka:Gislavedin kunta
Alajuela

Alajuela on Costa Rican Alajuealan maakunnan pääkaupunki. Sen asukasluku oli vuonna 2011 42 976 ja suuremman metropolialueen 162 888\. Kaupunki sijaitsee lähellä Costa Rican pääkaupunki San Joséa ja maan suurinta Juan Santamarían kansainvälistä lentoasemaa. == Maantiede == Alajuela sijaitsee Costa Rican luoteisosassa maan niin sanotun Valle Centralin alueella. Kaupunki on Alajuelan maakunnassa noin 20 kilometriä luoteeseen Costa Rican pääkaupunki San Josésta. Kaupungin korkeus merenpinnasta on 957 metriä. == Historia == thumb|vasen|Juan Santamarían patsas. Siirtolaisasutusta nykyisen Alajuelan alueella alkoi syntyä 1600-luvulla. Alajuelan ensimmäinen kirkko valmistui 11. lokakuuta 1782. Kaupungin nimi oli Espanjan siirtomaakaudella ensin Villa Hermosa ja myöhemmin San Juan Nepomuceno de Alajuela. Espanjan siirtomaissa Etelä-Amerikassa alkoi 1810-luvulla syntyä aseellisia itsenäisyysliikkeitä ja Alajuela lukeutui itsenäisyystaistelijoita kannattaneisiin kaupunkeihin. Alajuela sai kaupunginoikeudet vuonna 1824. Costa Rica itsenäistyi Keski- Amerikan liittotasavallasta vuonna 1838 ja Alajuela oli hetken aikaa maan pääkaupunki. Kaupunki sai erityistä mainetta Costa Ricassa yhdysvaltalaisen William Walkerin filibustereja eli seikkailijajoukkoja vastaan käydyn sodan aikana vuonna 1856. Sodan myötä Costa Rican kansallissankarin maineen saanut Juan Santamaría oli syntynyt Alajuelassa. Kaupunki kehittyi 1800-luvun jälkipuoliskolla. Esimerkiksi katuvalaistus saapui vuonna 1896. == Talous ja liikenne == Alajuela sijaitsee pääkaupungin vieressä, mutta hieman sitä matalampana. Sen ilmasto tekee siitä matkailijaystävällisemmän. Costa Rican pääasiallinen lentoasema Juan Santamarían kansainvälinen lentoasema sijaitsee muutaman kilometrin päässä Alajuelasta. == Väestö == Vuonna 2011 Alajuelan asukasluku oli 42 976 ja sen suuremman metropolialueen 162 888\. Vuonna 2000 vastaavat lukemat olivat 42 889 ja 103 684. == Lähteet == Luokka:Costa Rican kaupungit Luokka:Alajuelan maakunta
Ripon

Ripon on noin asukkaan katedraalikaupunki (city) Harrogaten hallintopiirissä Yorkshiressa. Se on Englannin neljänneksi pienin cityn asemassa oleva kaupunki. Kaupungissa on katedraaliRipon Cathedral ja sotilastukikohta. Siellä on aiemmin ollut luostari, tekstiiliteollisuutta ja rautatieasema. Skottien vallatessa Englantia vuonna 1318 Ripon säästyi tuhoilta, tarinan mukaan siksi, että se maksoi tuhannen markan lahjuksen välttyäkseen polttamiselta.Boroughbridge Battle == Lähteet == == Aiheesta muualla == *Visit Ripon Luokka:Asutut paikat North Yorkshiressä Luokka:Englannin kaupungit
Bror Wahlroos

Bror Arne Napoleon ”Buntta” Wahlroos (21. tammikuuta 1928 Turku – 12. tammikuuta 2007 Hyvinkää) oli suomalainen talouselämän vaikuttaja. Hän toimi eri teollisuusyritysten ja yhteisöjen johtotehtävissä 1947–1968 sekä kauppa- ja teollisuusministeriön kansliapäällikkönä vuosina 1969–1992. Koulutukseltaan hän oli kauppatieteiden kandidaatti ja lakitieteen lisensiaatti. Wahlroos tunnettiin värikkäänä persoonana ja julkeakäytöksisenä https://www.verkkouutiset.fi/a/kauhukakarasta-ja-kommarista-raharuhtinaaksi- vaaraa-hevosta-veikannut-opportunisti-8508/#aed7528f. Sampo Oyj:n entinen hallituksen puheenjohtaja Björn Wahlroos on Bror Wahlroosin poika. Bror Wahlroosilla on ensimmäisestä avioliitostaan Marita Wahlroosin kanssa toinenkin lapsi, tytär Ann-Christine. Bror Wahlroos oli Ruotsalaisen kansanpuolueen ehdokkaana vuoden 1991 eduskuntavaaleissa Helsingin vaalipiirissä, mutta ei tullut valituksi. Wahlroos tuomittiin sakkoihin virkavirheestä 1970-luvulla tapahtuneen Salora-jutun yhteydessä. Wahlroos on haudattu Turun hautausmaalle. ==Lähteet== == Kirjallisuutta == * == Aiheesta muualla == * Bror Wahlroosin muistokirjoitus Helsingin Sanomissa. * Itse asiassa kuultuna, haastattelu vuodelta 1994. Video 56 min, Yle Areena. Luokka:Suomalaiset juristit Luokka:Suomalaiset elinkeinoelämän vaikuttajat Luokka:Työ- ja elinkeinoministeriön kansliapäälliköt Luokka:Vuonna 1928 syntyneet Luokka:Vuonna 2007 kuolleet
Lähikuvaus

Lähikuvaus eli makrokuvaus on esimerkiksi pienten esineiden tai hyönteisten kuvaamista. Kuvauksessa voidaan käyttää apuna esimerkiksi jalustaa ja rengassalamaa. Tärkeitä käsitteitä ovat suurennussuhde ja suurennoskerroin, joilla ilmaistaan lähikuvauksessa käytettävien objektiivien kykyä suurentaa kuvattavaa kohdetta. Suurennussuhde tai -kerroin kertoo sen, kuinka suurena kuvattava kohde kuvautuu kameran filmitasolla tai kuvakennolla. Esimerkiksi 1:1 suurennussuhde, tai 1x kerroin tarkoittaa, että 10 mm kokoisen kohteen kuva negatiivilla tai kennolla on 10 mm. 1:2 suhteella tai 0,5x kertoimella sama kohde kuvautuu 5 mm kokoisena ja 2:1 suhteella tai 2x kertoimella 20 mm kokoisena. == Lähikuvauksessa käytettävät apuvälineet == * Makro-objektiivi, joka tarkentuu lähelle ja jolla saadaan pieni kohde kuvattua isona. Suositeltava minimipolttoväli on 100 mm (35 mm:n filmin kokoisille kennoille), kuitenkin monet käyttävät pitempiä polttovälejä 150–200 mm, jotta kohde voi olla kauempana eikä se säiky karkuun. Monella makro-objektiivilla saadaan 1:1 suurennussuhde. * Loittorenkaat, jotka asetetaan objektiivin ja kameran väliin. Loittorenkaat huonontavat objektiivin valon läpäisyä. Jos esimerkiksi 50 mm 2 objektiivin ja kameran väliin laitetaan 50 mm loittorengas, tulee uudeksi valovoimaksi 4. *Paljeloitto, portaattomasti venyvä haitarimainen palje, joka kiinnitetään kiskolla rungon ja objektiivin väliin. Säädettävyytensä vuoksi paljeloitto on loittorenkaita monipuolisempi. * Lähilinssi, joka asetetaan objektiivin eteen ja saadaan valo taittumaan sekä voidaan tarkentaa lähemmäksi. * Telekonvertteri laitetaan objektiivin ja kameran väliin, jolloin saadaan kasvatettua suurennusta. Samalla kuitenkin valovoima pienenee. * Objektiivi käännetään toisin päin. Tähän tarvitaan kääntörengas, jotta objektiivi saadaan kiinnitettyä runkoon. Ongelmana on että nykyisissä objektiiveissa menetetään silloin automaattitarkennus. Tiedosto:Macro Lens Vivitar 90mm.jpg|Vivitar-sarjan makro-objektiivi Tiedosto:Telekonverter001.jpg|2x telekonvertteri Tiedosto:Close- up.png|Lähikuvausta lähilinssillä Tiedosto:RevLensMac.png|Lähikuvausta käänteislinssillä Tiedosto:RevLensTeleMacro.png|Lähikuvausta käänteislinssillä |Lähikuvausta käänteislinssillä Tiedosto:ExTubeMacro.png|Lähikuvausta käyttäen loittorengasta ==Katso myös== * Rengassalama * Syvyysterävyys ==Aiheesta muualla== * Makrokuvausta loittorenkailla * Seikkaperäinen sivusto Luokka:Valokuvauksen tekniikka Luokka:Luontovalokuvaus
Ari Ahonen

Ari Pekka AhonenVerohallinto (s. 6. helmikuuta 1981 Jyväskylä) on suomalainen entinen jääkiekkomaalivahti. Ahonen on kautta aikojen toinen suomalaismaalivahti, joka on varattu NHL:n varaustilaisuuden ensimmäisellä kierroksella. New Jersey Devils varasi Ahosen numerolla 27 vuoden 1999 varaustilaisuudessa. == Ura == Ahonen aloitti uransa Jyväskylässä ja 18-vuotiaana hän siirtyi HIFK:hon. Ahonen ehti pelata kolme kautta SM- liigassa, kunnes siirtyi Devilsin organisaatioon, jossa hän pelasi kaikkiaan viisi kautta Devilsin farmijoukkue Albany River Ratsissä saaden vain muutamia ottelukomennuksia NHL:n puolelle. Hän ei pystynyt syrjäyttämään Martin Brodeuria, jota pidettiin yhtenä maailman parhaista maalivahdeista, eikä onnistunut myöskään pääsemään tämän varamieheksi ohi Corey Schwabin tai Scott Clemmensenin. Ahonen sai silti osallistua Devilsin mestaruusjuhliin keväällä 2003 vaikkei häntä tilastoidakaan Stanley Cupin voittajaksi.IS Veikkaaja 19.12.2006, s. 8 Kaudeksi 2006–2007 Ahonen palasi SM-liigaan Espoo Bluesin kokoonpanoon. Bluesissa Ahosesta kaavailtiin ykkösmaalivahtia, mutta Ahonen jäi loistavasti pelanneen Bernd Brücklerin varjoon. Bluesista Ahonen siirtyi kesken kauden Jokereihin ja piti heti ensimmäisessä ottelussa jokeripaidassa nollapelin torjuen 35 kertaa. Jokereissa Ahonen voitti SM-hopeaa. Kauden jälkeen Ahonen siirtyi kahdeksi kaudeksi Elitserien-seura Frölundaan. Ruotsista Ahonen siirtyi huhtikuussa 2009 kahden vuoden sopimuksella KalPaan. SM-liigakaudella 2009–2010 Ahonen pelasi eniten nollapelejä maalivahdeista (6 nollapeliä) yhdessä Juuso Riksmanin kanssa. Ahonen siirtyi kesken kauden 2011–2012 KalPasta KHL:ään, jossa hän pelasi marraskuusta 2011 kevääseen 2013 Metallurg Magnitogorskissa. Ahonen oli joukkueen ykkösvahti Kaudella 2013–2014 Ahonen edusti KHL:ssä Barys Astanaa ja kaudella 2014–2015 Admiral Vladivostokia. Kaudeksi 2015–2016 Ahonen palasi takaisin kotimaan sarjaan saaden 2-vuotisen sopimuksen Porin Ässistä. Ahonen pelasi kahden kauden aikana 39 ottelua Ässien maalinsuulla jääden etenkin jälkimmäisellä kaudella Andreas Bernardin varjoon. Sopimuksen umpeuduttua keväällä 2017 sen uusimisesta ei edes keskusteltu. Ahonen oli vailla seuraa lokakuun 2017 alkuun ennen kuin solmi yksivuotisen sopimuksen Tanskaan Herning Blue Foxin riveihin. == Saavutuksia == * paras maalivahti alle 18-vuotiaiden MM-kisoissa * Nuorten alle 18-vuotiaiden MM-kulta (1999) * Nuorten alle 20-vuotiaiden MM-hopea (2001) * SM-hopea (2007) * KHL kuukauden maalivahti (12/2012) == Lähteet == == Aiheesta muualla == * * Luokka:Suomalaiset jääkiekkomaalivahdit Luokka:New Jersey Devilsin varaamat pelaajat Luokka:Vuonna 1981 syntyneet Luokka:Elävät henkilöt
Olga Rjabinkina

Olga Sergejevna Rjabinkina (, s. 24. syyskuuta 1976 Brjansk, Venäjän SFNT, Neuvostoliitto) on venäläinen kuulantyöntäjä. Rjabinkina työnsi Sydneyn olympialaisissa 2000 kymmenenneksi tuloksella 17,85. Pariisin MM-kisoissa 2003 hän karsiutui. Vuonna 2004 hän voitti Euroopan cupin työnnettyään 18,92. Hän karsiutui samana vuonna Ateenan olympialaisissa. Rjabinkina voitti 2005 sisäratojen EM-pronssia. Hän voitti sinä vuonna myös Euroopan talviheittocupin sekä Euroopan cupin ennätystuloksellaan 19,65. Helsingin MM-kisoissa hän voitti kultaa tuloksella 19,64. Kauden lopussa IAAF:n yleisurheilufinaalissa hän oli kolmas. Rjabinkina voitti MM-pronssia Moskovan sisäratojen MM-kisoissa 2006. Samana vuonna hän voitti sisäratojen Venäjän mestaruuden, sijoittui toiseksi Euroopan talviheittocupissa ja kolmanneksi Göteborgin EM-kisoissa. Yleisurheilun maailmancupissa hän oli toinen. Birminghamin sisäratojen EM- kilpailuissa 2007 hän sai pronssia. ==Ennätykset== Lähde: IAAF * Kuulantyöntö: 19,65 (2005) * Kiekonheitto: 61,66 (1998) ==Lähteet== ==Aiheesta muualla== * Rjabinkina rusathletics.comissa * Rjabinkina infosport.russa Luokka:Venäläiset kuulantyöntäjät Luokka:Vuonna 1976 syntyneet Luokka:Elävät henkilöt
Felix Hoffmann

Felix Hoffmann (1868–1946) oli saksalainen kemisti, joka kehitti aspiriinin. Hän opiskeli kemiaa Münchenissä, ja työskenteli Bayerin lääketehtaan tutkimusosastolla vuodesta 1894. Vuonna 1897 hän onnistui syntetisoimaan asetyylisalisyylihappoa stabiiliin muotoon, joka kävi lääkinnällisiin tarkoituksiin. Bayer toi tuotteen markkinoille aspiriinin nimellä. Samana vuonna Hoffmann ehdotti Bayerille, että kipu- ja yskänlääkkeeksi sopiva diasetyylimorfiini kannattaisi myös rekisteröidä. Sen tuotenimeksi tuli heroiini. Ennen kuin sen voimakasta riippuvuutta aiheuttava ominaisuudet tunnettiin, Bayer ehti myydä lääkettä yskänlääkkeeksi, lievittämään synnytystuskia, leikkauskipuja ja sotavammoja. Hoffmann jatkoi työskentelyä Bayerin markkinointiosastolla eläkeikäänsä asti. Hän ei mennyt koskaan naimisiin. Vaikka aspiriinista tuli maailmankuulu, Hoffmann eli varsin tuntemattomana Sveitsissä kuolemaansa vuonna 1946 asti. == Lähteet == Luokka:Saksalaiset kemistit Luokka:Vuonna 1868 syntyneet Luokka:Vuonna 1946 kuolleet
Zacharius Carls Group

Zacharius Carls Group on Torniossa 1990-luvun alussa perustettu rockyhtye. Bar Loosessa 8. tammikuuta 2011 soitetun konsertin jälkeen yhtye on jäänyt tauolle "määrittelemättömäksi ajaksi" soittaen vain satunnaisia konsertteja. Väylän Pyörre: Zacharius Carls Group tekee comebackin!, http://www.vaylanpyorre.com/zacharius-carls-group-tekee-comebackin/, 10.6.2013 == Kokoonpano == * Ossian Marttala – laulu, kitara * Jussi Sivonen – kitara * Tommi Södö – basso * Jari Pääkkö – rummut Entiset jäsenet: * Thomas Libanon – rummut * Jaakko Niska – basso * Jukka Tjäderhane – basso * Janne Mathlin – rummut == Diskografia == === EP:t === * EP (2003) * One More Second Chance (2004) * Those Weren't The Days (2004) === Albumit === * Zacharius Carls Group (2004) * Image Of Love (2005) * Hate Love & Faith (2007) * Rage In Your Heart (2009) * Quiet Desperation (2017) === Kokoelmat === * Fields Of Gold (2005, EP:t 2003–2004) * Dark Nights Are Full Of Soul (2006, live: Helsinki 2005, Tornio 2006) == Lähteet == == Aiheesta muualla == * Yhtyeen kotisivut Luokka:Suomalaiset rockyhtyeet
Einsteinin summaussääntö

Einsteinin summaussääntö eli Einsteinin merkintä on Albert Einsteinin vuonna 1916 esittelemä lyhennysmerkintä, jota käytetään erityisesti tensoreiden yhteydessä. Einsteinin summaussääntö on periaatteessa yksinkertainen. Lauseke :u = a_1 x_1 + a_2 x_2 + a_3 x_3 + \ldots + a_n x_n, joka tavallisesti kirjoitetaan summausmerkintää käyttäen :u = \sum^{n}_{i = 1} a_i x_i, voidaan kirjoittaa hyvin kompaktiin muotoon :u = a_i x^i\,. Einsteinin merkinnässä siis yksinkertaisesti jätetään koko summaus kirjoittamatta näkyviin samalla myös summausindeksi. Yllä olevissa lausekkeissa indeksi \scriptstyle i käy läpi kaikki sille kulloinkin sallitut arvot. Jos lauseke sisältää useita indeksejä, summaus tapahtuu aina toistetun indeksin yli. Etenkin suhteellisuusteoriassa on yleisesti vakiintunut tavaksi merkitä summausindeksi latinalaisella kirjaimella silloin, jos summausindeksi käy läpi arvot 1, 2 ja 3 (aika-avaruuden avaruusosa) ja kreikkalaisella kirjaimella silloin, kun summausindeksi saa arvot 0, 1, 2 ja 3 (eli myös aikakoordinaatti otetaan mukaan). Usein edellytetään, että summauksessa toisen indeksin on oltava ylhäällä ja toisen alhaalla (kontra- ja kovariantit indeksit). Tällöin jommankumman vektorin indeksi on yleensä nostettava tai laskettava metrisen tensorin avulla. Näin on esimerkiksi juuri suhteellisuusteoriassa, jossa avaruus ei yleisesti ottaen ole laakea ja jossa siksi \scriptstyle a^{\mu}\, ja \scriptstyle a_{\mu}\, ovat yleensä eri vektoreita. Einsteinin merkintää käyttäessä tulee usein vastaan kaksi hyvin käytännöllistä merkintää: Kroneckerin symboli eli Kroneckerin delta :\delta_{ij} = \left\\{ \begin{matrix} 1 & \mbox{kun } i = j\\\ 0 & \mbox{kun }i eq j \end{matrix} \right. ja Levi-Civitan (tensori)tiheys :\epsilon_{ijk} = \left\\{ \begin{matrix} +1 & \mbox{ jos } (i,j,k) \mbox{ on } (1,2,3), (2,3,1) \mbox{ tai } (3,1,2)\\\ -1 & \mbox{ jos } (i,j,k) \mbox{ on } (3,2,1), (1,3,2) \mbox{ tai } (2,1,3)\\\ 0 & \mbox{muulloin eli }i=j \mbox{ tai } j=k \mbox{ tai } k=i \end{matrix} \right. == Esimerkkejä == Kahden (3-avaruuden) vektorin pistetulo :\textbf{a} \cdot \textbf{b} = a_1 b_1 + a_2 b_2 + a_3 b_3 voidaan kirjoittaa Einsteinin merkintää käyttäen kompaktisti :a_{\alpha} b^{\alpha}\,. Vektoreiden ristitulo tiivistyy vielä kompaktimpaan muotoon :(\textbf{a} \times \textbf{b})_k = \epsilon_{ijk} a^i b^j. Luokka:Matemaattiset teoreemat Luokka:Matemaattiset merkintätavat
ESDI

ESDI (lyhenne sanoista Enhanced Small Device Interface) on Maxtorin kehittämä väylästandardi kiintolevyille. ESDI on kehitetty parannuksena Seagaten ST-506 ja ST-412 väylistä muun muassa parantamalla luotettavuutta ja nopeutta sekä kasvattamalla levyjen maksimikokoa. ESDI siirsi suuren osan väylän elektroniikasta erilliseltä ohjainkortilta suoraan kiintolevylle itseensä. ESDI kehitettiin 1980-luvulla ja 1990-luvulla sen korvasivat SCSI ja IDE. Väylä käytti kahta kaapelia: 34-pinninen ja 20-pinninen. ESDI:stä on julkaistu standardi X3.170-1990. == Lähteet == Luokka:Väylät ja liitännät Luokka:Tietokonelaitteistostandardit
Johnny Rep

Nicholaas "Johnny" Rep (s. 25. marraskuuta 1951 Zaandam, Alankomaat) on alankomaalainen jalkapalloilija ja maajoukkuepelaaja. Johnny Rep oli hyökkääjä. Hän on eniten maaleja (7) MM-kisojen lopputurnauksessa tehnyt alankomaalainen. == Seuraura == Rep aloitti ammattilaisuransa Amsterdamin AFC Ajaxissa Eredivisiessä. Heti ensimmäisellä kaudella Rep voitti Hollannin mestaruuden Ajaxin paidassa ja toisella kaudella ns. tuplan eli liigamestaruuden ja Hollannin Cupin. Ajaxin joukkueessa tuli menestystä myös eurokentiltä. Ajax voitti Euroopan Cupin vuonna 1972, sekä vuonna 1973, kun Johnny Rep teki finaalissa voittomaalin Juventusta vastaan. Vuotta aiemmin oli tullut Intercontinental Cupin voitto ja Euroopan Supercupin Ajax voitti sekä 1972 että 1973 ja jokaisessa loppuottelussa Rep onnistui maalinteossa. Ajaxista Johnny Rep siirtyi Primera Divisióniin Valencia CF:n joukkueeseen vuonna 1975. Menestystä Espanjan auringon alla ei kuitenkaan tullut ja Rep siirtyi Ranskan pääsarjaan Ligue 1:een SC Bastian joukkueeseen vuonna 1977. Sieltä matka kulki AS Saint-Étienneen, jossa Rep pääsi juhlimaan vielä kerran mestaruutta. Ranskan mestaruus tuli vuonna 1981. Cup-kilpailuissa ei ollut onni myötä. Vuonna 1978 AS Saint-Étienne ja Rep pääsivät UEFA Cupin loppuotteluun, mutta PSV Eindhoven oli vahvempi. AS Saint-Étienne koki saman kohtalon Ranskan Cupin loppuotteluissa vuosina 1981 ja 1982. Rep palasi Hollantiin vuonna 1983. Feyenoordin paidassa hän saalisti vielä kaksi Hollannin liigan pronssia ja lopetti uransa vuonna 1987 HFC Haarlemissa. == Maajoukkueura == Johnny Rep pelasi oikeana hyökkääjänä vuoden 1974 ja vuoden 1978 MM-kilpailuissa ja sai molemmista turnauksista MM-hopeaa. Vuoden 1974 lopputurnauksessa hän teki neljä maalia ja vuoden 1978 turnauksessa kolme. Maailmanmestaruuskilpailujen lisäksi Johnny Rep edusti Hollantia vuoden 1976 ja vuoden 1980 EM-kilpailuissa ja voitti 1976 EM-pronssia. Yhteensä Rep pelasi Hollannin maajoukkueessa 42 peliä tehden niissä 12 maalia. Hän teki maalin heti ensimmäisessä maaottelussaan ystävyysottelussa Espanjaa vastaan. == Joukkueet == * 1971-75 AFC Ajax * 1975-77 Valencia CF * 1977-79 SC Bastia * 1979-83 AS Saint-Étienne * 1983-84 PEC Zwolle * 1984-86 Feyenoord * 1986-87 HFC Haarlem * 1973-81 Alankomaiden jalkapallomaajoukkue == Saavutukset == * Hollannin mestari 1971-72, 1972-73 (lisäksi 4 pronssia) * Ranskan mestari 1980-81 (lisäksi hopea ja pronssi) * Hollannin Cup 1972 * Euroopan Cup 1972, 1973 * Intercontinental Cup 1972 * Euroopan Supercup 1972, 1973 * Maailmanmestaruushopea 1974, 1978 * Euroopan mestaruuspronssi 1976 * Ranskan liigan paras ulkomaalainen 1978 == Lähteet == == Aiheesta muualla == * Johnny Repin maajoukkuetilastot Luokka:Alankomaalaiset jalkapalloilijat Luokka:Vuonna 1951 syntyneet Luokka:Elävät henkilöt
Pohjalaisia

Pohjalaisia tarkoittaa seuraavia: * Pohjalaisia, Artturi Järviluoman 1914 julkaisema, mutta pääosin Anton Kankaan kirjoittama näytelmä. * Pohjalaisia, Leevi Madetojan säveltämä ooppera. * Pohjalaisia, Jalmari Lahdensuon ohjaama mykkäelokuva vuodelta 1925. * Pohjalaisia, Toivo Särkän ja Yrjö Nortan ohjaama elokuva vuodelta 1936. * Leevi Madetoja: Pohjalaisia, Hannu Heikinheimon ohjaama musiikkivideo vuodelta 1998.
Savoy

Savoy tarkoittaa seuraavia asioita: * Savoiji (engl. Savoy) historiallinen valtio nykyisen Ranskan alueella * Savoy-maljakko, Alvar Aallon muotoilema maljakko * Savoy, helsinkiläinen ravintola * Savoy-suku eli Savoijin kuningashuone * Savoy Hotel, hotelli Lontoossa * Hotell Savoy, hotelli Malmössä * Savoy Court, katu Lontoossa * Savoy-teatteri, teatteri Lontoon West Endissä * Savoy-teatteri, teatteri Helsingissä * Savoy, sukunimenä: ** Bénédicte Savoy (s. 1972), ranskalainen modernin taiteen historian tutkija.
Artystone

Artystone (muinaispersiaksi Irtašduna, syntyi noin 535 eaa., kuoli vuoden 506 eaa. jälkeen) oli Persian kuninkaan Kyyros Suuren tytär ja Dareios I:n vaimo. Dareios otti myös aviopuolisoikseen Artystonen siskon Atossan. Herodotoksen mukaan Artystone oli Dareioksen suosikkivaimo, ja hän teetti tästä kultaisen patsaan. Artystone ja Dareios saivat ainakin kolme lasta: * Arsames, johti arabeja ja nubialaisia velipuolensa Kserkses I:n sotaretken aikana. * Gobryas, johti kappadokialaisia saman sotaretken aikana. * Artozostre, naimisissa Mardonioksen kanssa. == Aiheesta muualla == * Artystone - Livius.org Luokka:Akhaimenidit
Krita

Krita on avoimen lähdekoodin kuvankäsittelyohjelma, joka on erikoistunut digitaaliseen piirtämiseen ja maalaamiseen sekä kuvitukseen. Krita on osa KDE- yhteisön Calligra Suite -toimisto-ohjelmistopakettia. Ennen nykyistä nimeään Krita tunnettiin nimillä KImageShop ja Krayon ja se liitettiin osaksi KOfficea vuonna 2005. Se siirtyi Calligraan, kun projekti luotiin vuonna 2010. Käyttöliittymältään Krita muistuttaa enemmän Adobe Photoshopia kuin GIMPiä, mutta on GIMPin tavoin vapaa ohjelmisto. Kritassa on tyypilliset kuvankäsittelyohjelmalta odotettavat ominaisuudet ja työkalut. ==Lähteet== == Aiheesta muualla == * Kritan kotisivu Luokka:Kuvankäsittelyohjelmat Luokka:Grafiikkaohjelmistot Luokka:KDE
Hugo Sánchez

Hugo Sánchez Márquez (s. 11. heinäkuuta 1958 México, Meksiko) on meksikolainen entinen jalkapalloilija ja nykyinen jalkapallovalmentaja. == Ura pelaajana == Sánchezia pidetään yleisesti Meksikon kaikkien aikojen parhaana pelaajana. Häntä pidetään myös yhtenä sukupolvensa parhaista hyökkääjistä maailmassa. Sánchez edusti urallaan seuratasolla kotimaassaan UNAMia, Américaa, Atlantea ja Celayaa, Espanjassa Atlético Madridia, Real Madridia ja Rayo Vallecanoa, Yhdysvalloissa San Diego Sockersia ja Dallas Burnia sekä Itävallassa LASK Linziä. Real Madridin riveissä hän saavutti muun muassa viisi Espanjan mestaruutta ja UEFA Cupin voiton. Sánchez voitti myös viisi kertaa Pichichin Espanjan liigan parhaana maalintekijänä. Hän muodosti 1980-luvulla erään Euroopan pelätyimmistä kärkipareista Real Madridissa yhdessä Emilio Butragueñon kanssa. Meksikon maajoukkuetta hän edusti MM-kisoissa vuosina 1978, 1986 ja 1994. == Ura valmentajana == Sánchez on valmentanut kotimaassaan UNAMia ja Necaxaa. Meksikon maajoukkueen päävalmentajaksi hänet nimitettiin vuoden 2006 marraskuussa. Hänen johdollaan Meksiko voitti vuonna 2007 Copa Américassa ja Pan American Games -kisoissa pronssia ja CONCACAF Gold Cupissa hopeaa. Sánchez, joka uhosi ennen päävalmentajan pestiään johdattavansa Meksikon MM-kultaan, ei kuitenkaan onnistunut luotsaamaan maan olympiajoukkuetta Pekingin 2008 olympialaisiin ja sai potkut tehtävistään maaliskuussa 2008. Joulukuussa 2008 Sánchez palasi valmennustehtäviin tehtyään kauden loppuun asti ulottuvan sopimuksen Primera Divisiónissa pelaavan UD Almerían päävalmentajaksi. Hugo Sánchez valmentamaan Almeriaa Sánchez johdatti seuran lopulta kaudella 2008–2009 liigassa sijalle 11. Seuraava kausi alkoi kuitenkin kehnosti ja seura voitti vain kolme kauden 15 ensimmäisestä ottelustaan. Lopullinen niitti Sánchezille oli 2–0 tappio RCD Espanyolille joulun alla ja hän sai potkut tehtävistä. Jalkapallolegenda sai potkut Almerian peräsimestä ==Lähteet== Luokka:Meksikolaiset jalkapalloilijat Luokka:Meksikolaiset jalkapallovalmentajat Luokka:FIFA 100 Luokka:Vuonna 1958 syntyneet Luokka:Elävät henkilöt
Heidi Herala

Heidi Helka Tuulikki Herala (s. 10. tammikuuta 1960 Helsinki) on suomalainen näyttelijä. == Sukutausta == Heidi Heralan vanhemmat olivat näyttelijät Helge Herala ja Marja Korhonen. == Ura == Herala opiskeli Teatteri­korkea­koulussa vuosina 1979–1983, minkä jälkeen hän on näytellyt Lahden kaupunginteatterissa 1983–1987, Turun kaupunginteatterissa 1987–1991 ja Helsingin Kaupunginteatterissa vuodesta 1991 lähtien. Hän on vieraillut Tampereen Teatterikesässä. Televisiossa Heidi Herala on nähty muun muassa MTV3:lla keväällä 2009 ja 2010 esitetyssä draama­sarjassa Helppo elämä ja muutaman jakson ajan saippua­sarjassa Salatut elämät rooli­hahmonaan Raija Autio. Lisäksi hän on näytellyt elo­kuvissa. Vuonna 2010 Herala esitti Eilan roolin Helsingin kaupungin­teatterissa Sinikka Nopolan näytelmässä Eila, Rampe ja palvattu onni. Hän oli pääo­sassa myös Taru Mäkelän ohjaamassa elo­kuvassa Eila, Rampe ja Likka. == Yksityiselämä == Herala on ollut vuodesta 1986 naimisissa näyttelijä Seppo Maijalan kanssa. Paris­kunnalla on neljä lasta, joista Lauri Maijala (s. 1986) on teatteri- ja elo­kuva­ohjaaja sekä muusikko. == Filmografia == Elokuvat Elokuvat Elokuvat Vuosi Nimi Rooli 1970 Ihmeellinen lintukauppias Undula 1974 Kuljen joukossa Irmeli 1977 Häpy Endkö? Eli kuinka Uuno Turhapuro sai niin kauniin ja rikkaan vaimon leikkaus­salin hoitaja 1977 Viimeinen savotta Saimi Tanhua 1982 Saippua­kauppias 1983 Koomikko Kaija 1983 Sadetanssi taksi­kuski 1994 Paratiisin lapset kosmeto­logi 1994 Esa ja Vesa – auringonlaskun ratsastajat ATK-manageri 1999 Kulkuri ja joutsen Liisa Rauta­vaara 2000 Hurmaava joukko­itse­murha Raili Rellonen 2012 Juoppohullun päiväkirja tarjoilija lounas­ravintolassa 2014 Eila, Rampe ja Likka Eila 2017 Nuoruus­tango Katja Lyhytelokuvat Lyhytelokuvat Lyhytelokuvat 1999 Sää­mies gyne­kologi Televisio Televisio Televisio Vuosi Sarja Rooli 1976 Koivuharju apulainen 1986 Huh hellettä! Marjo Saarila 1995 Hynttyyt yhteen Margharetha 1995 Kotikatu Leena 1997 Liljankukka Marja-Liisa 1997 Kadonnut tuli Tea Tuli 1998 Sydänten akatemia Thea Appel­qvist 1998 Ihmeidentekijät Lissu Andersson 2000 Raid järjestö­nainen 2002 Kotikatu nainen kirjastossa 2007 Rakkauden nälkä lääkäri 2008 Harvoin tarjolla rakennus­lautakunnan pj. 2008–2009 Salatut elämät Raija Autio 2009–2010 Helppo elämä Liisa Peltola 2015 Syke Kaija 2021 Roba leski ;Ääninäyttelijänä == Lähteet == Luokka:Suomalaiset näyttelijät Luokka:Vuonna 1960 syntyneet Luokka:Elävät henkilöt
Susanna Kaysen

Susanna Kaysen (11. marraskuuta 1948 Cambridge, Massachusetts, Yhdysvallat) on yhdysvaltalainen kirjailija. Kaysen syntyi ja kasvoi Cambridgessä, Massachusettsissa. Vuonna 1967 Kaysen joutui masennuksen vuoksi psykiatriseen sairaalaan. Hänellä todettiin epävakaa persoonallisuus. Hän oli sairaalassa kahdeksantoista kuukautta. Kaysenin tunnetuin teos on hänen omiin muistelmiinsa perustuva Girl, Interrupted, joka kertoo hänen viettämästään ajastaan psykiatrisessa sairaalassa. Kirjasta on tehty elokuva Vuosi nuoruudestani, joka sai ensi-iltansa vuonna 1999. Elokuvassa Kaysenia esittää Winona Ryder. ==Julkaisut== * Asa, As I Knew Him (1987) * Far Afield (1990) * Girl, Interrupted (1994) * Camera My Mother Gave Me (2001) Luokka:Yhdysvaltalaiset kirjailijat Luokka:Vuonna 1948 syntyneet Luokka:Elävät henkilöt
Pätkä

Pätkä () on Ola Fogelbergin luoma sarjakuvahahmo, joka seikkailee useimmiten yhdessä parhaan ystävänsä Pekka Puupään kanssa. Alun perin Pätkä esiintyi Herra Pätkä -nimisessä omassa sarjakuvassaan, joka ilmestyi Elannon henkilöstölehdessä Työtoverissa vuosina 1929–1943. Kuluttajain Lehden sivuilla ilmestyneessä Pekka Puupää -sarjakuvassa Pätkä nähtiin ensi kerran vuonna 1931, ja Pekka ja Pätkä alkoivat pian esiintyä säännöllisesti toistensa sarjoissa. Lopulta Pätkä jäi yhdeksi Pekka Puupään vakiohahmoista, kun hänen oma sarjakuvansa lakkasi.Tuomo Tähkänen: Sarjakuva suomalaisen yhteiskunnan peilinä: Ola Fogelbergin Pekka Puupää-sarjakuva Kuluttajain Lehdessä 1925–1952, s. 16, 75. Suomen historia pro gradu -tutkielma. Jyväskylän yliopisto 2001. Sarjakuvassa Pätkä on pitkänenäinen, lyhyt ja hieman pyöreähkö mies. Hänkään ei ole suuri järjenjättiläinen, mutta kuitenkin jonkin verran nokkelampi kuin Pekka. Molemmat ovat Justiinan kurin alla. Sarjakuvan Pätkä on myös itse naimisissa, toisin kuin elokuvissa. Rouva Pätkää ei kuitenkaan nähty usein. Sarjakuvassa Pätkä usein houkuttelee Pekan pahoille teille, kuten juomaan tai pelaamaan korttia. Hän lyö myös monesti vetoa Pekan kanssa, ja oveluudellaan yleensä voittaa. Pekka suostuu usein Pätkän ehdotuksiin, ja sen seurauksena joutuu kärsimään jotenkin. Pekka ja Pätkä -elokuvissa Pätkää esitti Masa Niemi. Hän oli kova akrobaatti. Elokuvissa Pätkän hahmo oli monessa suhteessa erilainen kuin sarjakuvissa ja hänestä oli tullut Pekan tasavertainen aisapari, kun taas sarjakuvassa Pekka oli ollut selkeästi Pätkää tärkeämpi henkilö. Elokuvasarja päättyi Niemen tehtyä itsemurhan vuonna 1960. Elokuvissa Pätkän vakiohokema oli "Asiahan ei tietysti minulle kuulu, mutta..." Pätkän etunimi ilmoitettiin vain elokuvassa Pekka ja Pätkä lumimiehen jäljillä; se oli niin ikään "Pätkä". ==Lähteet== == Aiheesta muualla == Luokka:Pekka Puupää Luokka:Sarjakuvahahmot Luokka:Elokuvahahmot
Ansa (nimi)

Ansa on suomalainen naisen etunimi. Sitä käytetään myös Anna-Liisa-nimen lempinimenä. Nimipäivä on 4. syyskuuta. Nimi on annettu vuoden 2019 loppuun mennessä Suomessa 1154 naiselle. ==Tunnettuja Ansoja== *Ansa Ikonen (1913–1989), näyttelijä *Ansa Kansas, Kim Kansas, amerikansuomalainen transsukupuolinen merimies ==Kuvitteellisia Ansoja== *Ansa, tv-sarjassa Ansa ja Oiva, Mari Vainion roolihahmo ==Lähteet== Luokka:Etunimet
Geert Hofstede

Geert Hofstede (2. lokakuuta 1928 – 12. helmikuuta 2020) oli alankomaalainen kulttuurintutkija ja sosiaalipsykologi. Hofstede oli kotoisin Haarlemista, Alankomaista. Hofstede aloitti työskentelyn IBM kansainvälisessä yhtiössä johtamisen kouluttajana ja henkilöstötutkimuksen päällikkönä. Hän on tehnyt tutkimusta liittyen kansallisten kulttuurien ja organisaatiokulttuurien vuorovaikutuksiin. IBM:llä Hofstede ja hänen työkaverinsa keräsivät ja analysoivat yli 116.000 kyselylomaketta yli kuuden vuoden aikana. Kyselylomakkeita kerättiin 72 maasta. IBM:ltä sapattivapaalla Hofstede opetti IMD:ssä Sveitsissä. Hofstede oli Maastrichtin yliopiston professori emeritus. Hän kirjoitti poikansa Gert Jan Hofsteden kanssa kirjan "Kulttuurit ja organisaatiot" (Cultures and Organizations). == Kansallisten kulttuurien ulottuvuudet == Hofstede on löytänyt tutkimuksissaan alkujaan neljä, mutta myöhemmin kuusi ulottuvuutta liittyen kansallisiin kulttuureihin: * Valtaetäisyys * Individualismi vs. kollektivismi * Maskuliinisuus vs. feminiinisyys * Epävarmuuden välttäminen * Pitkän vs. lyhyen tähtäimen orientaatio (lisätty myöhemmin edellisten neljän rinnalle) * Nautinnon tavoittelu vs. pidättyväisyys (lisätty myöhemmin edellisten viiden rinnalle) ==Katso myös== *Fons Trompenaars ==Lähteet== ==Aiheesta muualla== *http://www.geerthofstede.nl/ Luokka:Alankomaalaiset professorit Luokka:Kulttuurintutkijat Luokka:Vuonna 1928 syntyneet Luokka:Vuonna 2020 kuolleet
Huvikumpu

Huvikumpu () on Astrid Lindgrenin luoman satuhahmon Peppi Pitkätossun talo. Hän asuu talossa ilman vanhempiaan, vain apinansa Herra Tossavaisen ja hevosensa Pikku-ukon kanssa. Talo rakennettiin vuonna 1902 Visbyn ulkopuolella sijainneelle sotilasalueelle upseerien asunnoksi. Vuonna 1970 talo myytiin Kneibbynin lomakeskuksen omistajalle, joka siirsi sen kokonaisena nykyiselle paikalleen. Elokuvat Peppi Pitkätossu seitsemällä merellä ja Peppi Pitkätossu karkuteillä kuvattiin talon siirtämisen jälkeen ja ainoastaan talon sisätiloja käytettiin kuvauksissa. Vuosien 2001–2002 aikana talo kunnostettiin täydellisesti. Pyrkimyksenä oli jäljitellä Peppi-elokuvien ilmettä mahdollisimman aidosti. Nykyään rakennus toimii Huvikumpu-museona. Pohjoismaissa talon mukaan on nimetty muun muassa tiloja, päiväkotejaPäiväkoti Huvikumpu, kauppojaLastentarvikeliike Huvikumpu ja hotelleja. == Lähteet == ==Aiheesta muualla== *Kneippbyn-huvipuisto Luokka:Peppi Pitkätossu Luokka:Kuvitteelliset rakennukset ja rakennelmat
Matti Remes

Matti Remes (1704 Kiuruvesi – 1765 Kiuruvesi) oli suomalainen kansanrunoilija. Hänen Iisalmen kirkkoherran muistolle kirjoittamansa kalevalamittainen muistoruno julkaistiin arkkiveisuna Turussa vuonna 1758. Tämä on ensimmäinen tunnettu teksti, jossa käytetään Kalevalan alkusäettä ”Mieleni minun tekevi, ajuni (=aivoni) ajattelevi”. Henrik Gabriel Porthan esittelee teoksessaan ”Tutkimus suomalaisesta runoudesta” Matti Remeksen runon hyvänä esimerkkinä suomalaisesta kansanrunoudesta. Matti Remeksen veli Paavo Remes julkaisi veljensä kuoleman johdosta kuuluisan ”huolirunonsa”. == Kirjallisuutta == * Porthan, Henrik Gabriel. Tutkimus suomalaisesta runoudesta. * Klinge, Matti 2006. Iisalmen ruhtinaskunta Luokka:Suomalaiset runoilijat Luokka:Vuonna 1704 syntyneet Luokka:Vuonna 1765 kuolleet
Luodeletto

Luodeletto on saari Perämerellä Haukiputaan kaupunginosassa Oulun kaupungin vesialueella noin 15 kilometrin etäisyydellä mantereesta Hailuodon ja Ouluun johtavan laivaväylän pohjoispuolella. Luodeletto on pitkä kapea hiekkasaari, jolla on kesäasunto. Lähimmät saaret ovat Kattilankalla ja Väliletto. Saari on merkittävä uhanalaisten lintujen ja lintuyhdyskuntien pesimäpaikka sekä Perämeren merkittävimpiä linnustokohteita. ==Lähteet== Luokka:Haukipudas (kaupunginosa) Luokka:Oulun merialueiden saaret
Markkinaoikeus

Markkinaoikeus (; lyhenne MAO, MaO tai MO) on markkinaoikeudellisiin asioihin keskittynyt erityistuomioistuin Suomessa.Markkinaoikeus Helsingissä sijaitseva markkinaoikeus perustettiin 1. maaliskuuta 2002 ja se korvasi kilpailuneuvoston ja markkinatuomioistuimen. Markkinaoikeuden toimivaltaan kuuluvat muun muassa kilpailuoikeudelliset, kuluttajansuojaan liittyvät ja markkinoiden toimintaan liittyvät asiat. Markkinaoikeus, kuten muutkin erityistuomioistuimet, käyttää lainopillisten jäsenten lisäksi kunkin alan asiantuntijoita kokoonpanossaan. Käytännössä hankinta-asiat ratkaistaan ilman sivutoimisia asiantuntijajäseniä. Markkinaoikeuden ylituomari on Jussi Karttunen. Oikeudenkäynti markkinaoikeudessa tapahtuu joko riita- tai hallintolainkäytön järjestyksessä. Riita-asioina käsitellään kuluttajansuoja- asiat sekä sopimattomasta menettelystä elinkeinotoiminnassa annetun lain mukaiset asiat. Riita-asioina käsitellään muidenkin lakien mukaisia asioita, jotka liittyvät kuluttajansuojaan esimerkiksi mainonnan kautta. Sen sijaan julkisiin hankintoihin liittyvät sekä kilpailunrajoituksista annetun lain mukaiset kilpailuasiat käsitellään hallintolainkäyttöasioina. Riippuen asian laadusta markkinaoikeuden päätöksistä voi valittaa joko korkeimpaan oikeuteen tai korkeimpaan hallinto-oikeuteen. Muutoksenhaku korkeimpaan oikeuteen on valitusluvanvaraista, kun taas korkeimpaan hallinto-oikeuteen voidaan valittaa suoraan. Käsittely hallintolainkäyttöasioissa on pääosin kirjallista. Suullisten käsittelyjen järjestäminen on kuitenkin yleistä kilpailuasioissa ja markkinaoikeuden niissä asiaryhmissä, joissa muutoksenhakutie ohjautuu korkeimpaan oikeuteen. Markkinaoikeus käsittelee vuosittain satoja asioita. Yleisin asialuokka on julkisiin hankintoihin liittyvät asiat. Ensimmäisen yrityskaupan markkinaoikeus kielsi vuonna 2020.Markkinaoikeus ei anna Keskon ostaa Heinon Tukkua Yle, 2020 == Katso myös == *Korkein oikeus *Korkein hallinto-oikeus *Työtuomioistuin == Lähteet == == Aiheesta muualla == *Markkinaoikeuden ratkaisuja *Markkinaoikeuslaki * Luokka:Suomen tuomioistuimet Luokka:Helsinki
Fons Trompenaars

Fons Trompenaars on hollantilainen kulttuurienvälisen viestinnän tutkija. ==Kansallista kulttuuria kuvaava malli== Trompenaars on yhdessä Charles Hampden-Turnerin kanssa kehittänyt seitsenulotteisen kansallista kulttuuria kuvaavan mallin: *universalismi vs. partikularismi (Kumpi on tärkeämpi: säännöt vai suhteet?) *individualismi vs. kommunitarianismi (Toimimmeko ryhmänä vai yksilönä?) *neutraali vs. affektiivinen (Näytämmekö tunteemme?) *spesifi vs. diffuusi (Kuinka syvälle menemme?) *saavutettu status vs. kohdistettu status (Täytyykö meidän itse todistaa olevamme statuksemme arvoisia vai annetaanko status meille?) *aikaorientaatio (Teemmekö asioita yksi kerrallaan vai monta yhtä aikaa?) **orientaatio menneeseen, nykyisyyteen ja tulevaisuuteen **vaiheisuus vs. yhtäaikaisuus ajan suhteen *sisäinen vs. ulkoinen orientaatio (Hallitsemmeko ympäristöämme vai toimimmeko sen kanssa yhdessä?) ==Kirjat== *Riding the Waves of Culture *Seven Cultures of Capitalism *Building Cross-Cultural Competence *21 Leaders for the 21st Century. ==Katso myös== *Geert Hofstede Luokka:Antropologit Luokka:Alankomaalaiset tieteilijät Luokka:Syntymävuosi puuttuu Luokka:Elävät henkilöt
Paavo Remes

Paavo Remes (1723 Kiuruvesi − 11. tammikuuta 1800 Kiuruvesi) oli suomalainen kansanrunoilija, joka tunnetaan erityisesti vuonna 1765 Turussa arkkiveisuna julkaistusta kalevalamittaisesta runostaan "huoliruno". Runoilija on sepittänyt runonsa veljensä Matti Remeksen muistoksi. Henrik Gabriel Porthan esittelee huolirunoa teoksessaan "Tutkimus suomalaisesta runoudesta". Elias Lönnrot julkaisi uudelleen huolirunon Mehiläinen-lehdessä vuonna 1837 ja neuvoi tulevia suomalaisia kansanrunoilijoita pitämään sitä esikuvana runoilleen. == Kirjallisuutta == * Porthan, Henrik Gabriel. Tutkimus suomalaisesta runoudesta. Luokka:Suomalaiset runoilijat Luokka:Vuonna 1723 syntyneet Luokka:Vuonna 1800 kuolleet
Elamin kieli

Elam oli muinaisessa Elamissa käytetty kieli. Sitä puhuttiin noin vuosina 3000–300 eaa. Elamin kieli on isolaattikieli; se ei ole sukua minkään tunnetun kielen kanssa. Elamia on yritetty yhdistää dravidakieliin ja nostraattisen kieliryhmään. Vuodesta 2500 eaa. eteenpäin elamin kirjoittamiseen käytettiin nuolenpääkirjoitusta, joka perustui mesopotamialaisten käyttämään kirjoitusjärjestelmään. Elam on agglutinatiivinen kieli. Elamia edeltänyt kantaelam, joka ajoittuu aikaan ennen 3000 eaa., on maailman vanhin kieli, jota ei ole pystytty lukemaan. Kyseisen kielen korpus koostuu yli 1600 savitaulusta. == Kielinäyte == ===Keski-elam=== Translitteraatio: U Šutruk- Nahhunte, šak Halluduš-Inšušinak-ik, sunki-k Anzan Šušun-ka. Erientum tipu-h ak hiya-n Inšušinak nap-ir u-ri-me ahan hali-h-ma. hutta-k hali-k u-me Inšušinak nap-ir u-ri in lina tela-k-ni. Käännös: Minä, Šutruk-Nahhunte, Halluduš-Inšušinak'n poika, Anshanin ja Susan kuningas. Minä tein tiiliä ja tein valtaistuinsalin jumalalleni Inšušinak'lle niistä. Tulkoon työni uhriksi jumalalleni Inšušinak'lle. ===Akhaimenidien valtakunnan elam=== Transkriptio: Nap irša-rra Uramasda, akka muru-n hi pe-š-ta, akka kik hupe pe-š-ta, akka ruh(?)-irra ir pe-š-ta, akka šiatiš pe-š-ta ruh(?)-ra-na, akka Ikšerša sunki(?) ir hutta-š-ta kir iršeki-pi-na sunki(?), kir iršeki-pi-na piramataram. Käännös: Ahura Mazda on suuri jumala, joka on luonut tämän maan, joka on luonut tuon taivaan, joka on luonut ihmisen, joka on luonut ihmisen onnellisuuden, joka on luonut kuningas Kserkseen, yhden monien kuninkaaksi, yhden monien herraksi. == Lähteet == Luokka:Aasian kuolleet kielet Luokka:Isolaattikielet Luokka:Elam
Hanhikari

Hanhikari on saari Perämerellä Virpiniemen edustalla Oulun kaupungin (entisen Haukiputaan kunnan) vesialueella. Saari sijaitsee noin kuuden kilometrin etäisyydellä mantereesta Ouluun johtavan laivaväylän pohjoispuolella. Saarella on sektoriloisto. Kasvillisuus on pääasiassa lehtipuita, koivu- ja pihlajametsää. Lähimmät saaret ovat Hiuvet, Hietakari ja Kattilankalla. Oulun–Kemin 10 metrin väylä on viitoitettu Hanhikarin ja Hietakarin väliseen salmeen. Luokka:Oulun merialueiden saaret Luokka:Kello (kaupunginosa)
Natalja Sadova

Natalja Sadova (, o.s. Koptjuh, s. 15. kesäkuuta 1972, Gorki, Neuvostoliitto) on venäläinen kiekonheittäjä. Sadova aloitti kansainvälisen kilpauransa vuonna 1995, jolloin hän voitti Universiadit ja Euroopan cupin. Göteborgin MM- kisoissa hän oli viides tuloksella 62,60. Atlantan olympialaisissa 1996 hän voitti olympiahopeaa heitettyään 66,48. Vuonna 1997 hän voitti jälleen Universiadit ja Euroopan cupin sekä MM-pronssia Ateenan MM-kisoissa. Seuraavana vuonna hän voitti Euroopan cupin lisäksi GP-finaalin ennätystuloksellaan 68,50. Yleisurheilun maailmancupissa hän oli samana vuonna kolmas ja Budapestin EM-kisoissa toinen. Sadova voitti 1999 neljännen kerran Euroopan cupin sekä sijoittui neljänneksi Sevillan MM-kisoissa. Sydneyn olympialaisissa 2000 hän oli jälleen neljäs. Hän voitti Edmontonin MM-kisoissa 2001 kultaa tuloksella 68,57, mutta kilpailujen jälkeen hänet hylättiin veren liian suuren kofeiinipitoisuuden takia. Hän ei saanut kärystään kilpailukieltoa.http://www.eurosport.com/athletics/athens/2004/sport_sto924806.shtml Sadova voitti 2002 Euroopan cupin ja EM-hopeaa Münchenin EM-kisoissa. Loppukaudesta hän oli ensimmäinen GP-finaalissa ja kolmas yleisurheilun maailmancupissa. Seuraavana vuonna hän oli Euroopan cupissa kolmas ja heitti viidenneksi Pariisin MM-kisoissa. Kauden lopussa IAAF:n yleisurheilufinaalissa hän sijoittui viidenneksi. Sadova nousi Ateenan olympialaisissa 2004 viidennellä heitollaan olympiakultaan. Hänen voittotuloksensa oli 67,02.http://news.bbc.co.uk/sport2/hi/olympics_2004/athletics/3587450.stm Samana vuonna kauden lopussa hän sijoittui IAAF:n yleisurheilufinaalissa toiseksi. Vuonna 2005 Sadova voitti Euroopan talviheittocupin. Helsingin MM- kisoissa hän voitti hopeaa ja kauden lopussa hän voitti IAAF:n yleisurheilufinaalin. Sadova kärähti dopingista kesällä 2006. Hänet asetettiin kahden vuoden kilpailukieltoon, joka päättyi 6. heinäkuuta 2008.http://www.iaaf.org/news/Kind=1073741824/newsId=35433.html Hän osallistui Pekingin olympialaisiin elokuussa 2008, mutta ei selviytynyt karsinnasta loppukilpailuun. Berliinin MM-kilpailuissa 2009 hän oli seitsemäs ja Barcelonan EM-kilpailuissa 2010 neljäs. ==Ennätykset== * Kiekonheitto: 70,02 (1999) ==Lähteet== Luokka:Venäläiset kiekonheittäjät Luokka:Venäläiset olympiavoittajat Luokka:Dopingrikkomuksesta tuomitut venäläiset Luokka:Dopingrikkomuksesta tuomitut yleisurheilijat Luokka:Vuonna 1972 syntyneet Luokka:Elävät henkilöt